Komisijas ziņojums par komiteju darbu 2007. gadā {SEC(2008) 3018} /* COM/2008/0844 galīgā redakcija */





[pic] | EIROPAS KOPIENU KOMISIJA | Briselē, 15.12.2008 COM(2008) 844 galīgā redakcija KOMISIJAS ZIŅOJUMS PAR KOMITEJU DARBU 2007. GADĀ {SEC(2008) 3018} KOMISIJAS ZIŅOJUMS PAR KOMITEJU DARBU 2007. GADĀ Saskaņā ar Padomes 1999. gada 28. jūnija Lēmuma 1999/468/EK 7. panta 4. punktu Komisija ar šo iesniedz gada ziņojumu par komiteju darbu 2007. gadā. Tas ietver vispārīgas piezīmes par komitoloģijas sistēmas attīstību, pārskatu par komiteju darbību un pielikumu, kurā sniegta detalizēta statistika par atsevišķām komitejām, kas klasificētas, pamatojoties uz attiecīgiem atsevišķiem Komisijas dienestiem[1]. Pielikumā sniegti arī paskaidrojumi par komiteju skaita izmaiņām un izņēmuma gadījumiem saistībā ar tādiem īpašiem pasākumu projektiem kā, piemēram, nelabvēlīgi atzinumi un lietu nodošana Padomei. 1. VISPāRīGAS PIEZīMES PAR KOMITOLOģIJAS SISTēMAS ATTīSTīBU 1.1. Komitoloģijas procedūras reformas īstenošana (Padomes Lēmums 2006/512/EK, ar ko groza Padomes Lēmumu 1999/468/EK) 1.1.1. Saskaņošana Esošo galveno tiesību aktu saskaņošana ar jaunajām komiteju procedūrām nav jaunums, jo saskaņošana jau ir iepriekš veikta attiecībā uz Padomes Lēmumu 1999/468/EK. Ar četrām saskaņošanas regulām, kuras pieņēma 2003. gadā[2], vienu pēc otra grozīja visus esošos galvenos tiesību aktus, bet tikai to komiteju procedūras, jo pēc būtības citu izmaiņu nebija. Toreiz saskaņošana ietvēra katras procedūras (vadības procedūras, regulatīvās procedūras un drošības procedūras) atšķirību novēršanu. Rezultātā izmaiņas bija pilnīgi automātiskas, kas likumdevējam atviegloja pieņemšanu. Turpretim regulatīvajā kontroles procedūrā (RKP) noteiktie kritēriji, ko ieviesa ar Padomes Lēmumu 2006/512/EK, ir obligāti. Tādējādi visos gadījumos, kad nosacījumi ir izpildīti, jāpiemēro RKP. Pretējā gadījumā pieņemtais galvenais tiesību akts nav likumīgs. Tāpēc katrs gadījums ir jāizvērtē atsevišķi, lai izlemtu, vai ir izpildīti nosacījumi, lai piemērotu jauno procedūru. Kopīgā paziņojumā[3] Eiropas Parlaments, Padome un Komisija vienojās par galveno tiesību aktu sarakstu, kuri ir steidzami jāsaskaņo ar RKP. Komisija 2006. gada 22. decembrī pieņēma šos 26 priekšlikumus par saskaņošanas prioritātēm. Ir jāsaskaņo arī visi citi galvenie tiesību akti, kas pieņemti saskaņā ar koplēmuma procedūru un kas nav uzskaitīti 2006. gada jūlija kopīgajā paziņojumā. Komisija apņēmās pārskatīt visus esošos tiesību aktus un vajadzības gadījumā līdz 2007. gada beigām sagatavot priekšlikumus to saskaņošanai. Ņemot vērā attiecīgo aktu skaitu, pārbaudi sāka 2007. gada janvārī. Kopumā 225 akti tika atzīti par tādiem, kam nepieciešama saskaņošana . Lai izvairītos no sadrumstalotās pieejas, kas apmēram 200 izskatāmu priekšlikumu gadījumā nebūtu pielietojama un izraisītu būtiskas neatbilstības, Komisija nolēma 200 atsevišķu priekšlikumu vietā iesniegt „ vispārējus priekšlikumus ”. Tas varētu Eiropas Parlamentam un Padomei palīdzēt visaptverošāk un saskaņotāk analizēt dažādas lietas. Komisija - 2007. gada 23. novembrī pieņēma paziņojumu Eiropas Parlamentam un Padomei, kurā paskaidroti vispārējās saskaņošanas nolūki un metode tās veikšanai. Šajā paziņojumā ir uzskaitīti galvenie akti, uz kuriem attiecas vispārējā saskaņošana, - 2007. gada 23. novembrī pieņēma pirmo „vispārējo priekšlikumu ”, kas attiecas uz 59 galvenajiem aktiem, - 2007. gada 19. decembrī pieņēma divus citus „vispārējos priekšlikumus ”, viens no kuriem attiecas uz 47 galvenajiem aktiem un otrs — uz 4 galvenajiem aktiem, kas pieņemti, piemērojot Eiropas Kopienas dibināšanas līguma III daļas IV sadaļu, lai ņemtu vērā īpašos noteikumus, kas šajā jomā attiecas uz Dāniju, Apvienoto Karalisti un Īriju, - 2008. gada februārī pieņēma ceturto un pēdējo „vispārējo priekšlikumu ” (kas attiecas uz 46 galvenajiem aktiem). 1.1.2. Divpusējā nolīguma pārskatīšana Bija jāpārskata 2000. gada oktobra divpusējais (Komisijas un Eiropas Parlamenta) nolīgums par komitoloģijas lēmuma īstenošanas procedūrām, lai to saskaņotu ar deklarāciju par pārredzamību/atjaunināto reģistru, jauno regulatīvo kontroles procedūru un, ja iespējams, lai racionalizētu esošo kārtību. Sarunas notika 2007. gadā, un saistībā ar lielāko daļu neatrisināto jautājumu ātri tika rasti kompromisa risinājumi. Sarunu rezultāti abām iestādēm bija oficiāli jāapstiprina 2008. gada pirmajā pusē. Pārskatītajam nolīgumam vajadzēja stāties spēkā 2008. gada 3. jūnijā. 1.1.3. Komitoloģija un pārredzamība — komitoloģijas dokumentu reģistrs un glabātuve Deklarācijā par Padomes Lēmuma 1999/468/EK 7. panta 3. punktu (pārredzamības deklarācija)[4] Komisija apņēmās uzlabot komitoloģijas reģistru, lai palīdzētu Eiropas Parlamentam labāk sekot līdzi katras komitoloģijas procedūras dažādām stadijām un laika grafikam, kā arī vieglāk orientēties saņemto dokumentu dažādajos veidos. Tāpēc kā papildu pasākumu Padomes Lēmuma 1999/468/EK pārskatīšanai Komisija izveidoja jaunu un ievērojami uzlabotu komitologijas reģistru, lai Eiropas Parlamentam un sabiedrībai sniegtu pārredzamāku un saskaņotāku pieeju dokumentiem un citai attiecīgai informācijai. Jaunais reģistrs darbību sāka 2008. gada 1. aprīlī[5]. 1.2. Tiesu prakses izmaiņas Tiesa 2007. gada 13. septembra spriedumā (lieta C-443/05, Common Market Fertilizers SA ) apstiprināja „ Forest Focus ” tiesu praksi (skatīt lietas C-122/04 kopsavilkumu, 2006. gada 23. februāra spriedumu 2006. gada ziņojumā). Tiesa uzsvēra, ka komitoloģijas lēmuma 2. panta formulējums skaidri norāda, ka kritēriji saistībā ar komiteju procedūras izvēli nav saistoši, kas ir skaidri apstiprināts minētā lēmuma preambulas 5. apsvērumā. Neskarot iespēju izmantot konsultāciju procedūru, vispārējiem pasākumiem var piemērot komitoloģijas lēmuma 2. panta a) punktu vai b) punktu. Uz šiem pasākumiem var attiecināt vadības procedūru, ja tie ir cieši saistīti ar atsevišķi piemērojamiem pasākumiem un iekļauti pamatnoteikumos, kas ir pietiekami izstrādāti paša pamatinstrumenta ietvaros. Turpretim atsevišķi piemērojamiem pasākumiem var piemērot tikai komitoloģijas lēmuma 2. panta a) punktu, arī šādā gadījumā neskarot iespēju izmantot konsultāciju procedūru. Šajā gadījumā atsauce uz komiteju procedūru Muitas kodeksa 239. pantā nozīmē regulatīvās procedūras izmantošanu, kas piemērojama vispārējiem pasākumiem. Tiesa norādīja, ka Muitas kodeksa 239. pantā nav noteikts pienākums Komisijai izmantot kādu konkrētu procedūru, lai pieņemtu atsevišķus lēmumus (šajā gadījumā, lai izskatītu pieteikumus muitas nodokļu atmaksāšanai vai atlaišanai). Tādējādi apelācijas sūdzības iesniedzējs ( Common Market Fertilizers SA ) nebija rīkojies pareizi, apstrīdot Komisijas pieņemto atsevišķo lēmumu likumību bez kādas konkrētas komitoloģijas procedūras izmantošanas. Tiesa 2007. gada 23. oktobra spriedumā (lieta C-403/5, “ Philippines Border Management Project ”) anulēja Komisijas lēmumu, ar ko tika apstiprināts projekts par robežu drošību Filipīnās, kuru finansētu no Eiropas Kopienu vispārējā budžeta 19 10 02. pozīcijas. Tiesa nosprieda, ka, tā kā apstrīdētā lēmuma mērķis bija saistīts ar cīņu pret terorismu un starptautisko noziedzību, kas neietilpst Regulas Nr. 443/92 paredzētajā attīstības sadarbības politikā, Komisija pārsniedza izpildes pilnvaras, ko minētās regulas 15. pantā tai piešķīrusi Padome. 2. DARBĪBU PĀRSKATS 2.1. Komiteju skaits Ir būtiski atšķirt komitoloģijas komitejas no citām organizācijām, jo īpaši no „ekspertu grupām”, ko dibinājusi pati Komisija. Pēdējās nodarbojas ar politikas sagatavošanu un īstenošanu, savukārt komitologijas komitejas piedalās tiesību aktu izpildē. Šis ziņojums pievēršas vienīgi komitoloģijas komitejām. Komitoloģijas komiteju skaits ir aprēķināts pa darbības nozarēm uz 2007. gada 31. decembri (skatīt I tabulu ). Salīdzinājumam ir doti arī iepriekšējā gada skaitļi (2006. gada 31. decembris). I TABULA – KOPēJAIS KOMITEJU SKAITS Politikas nozare | 2006. gads | 2007. gads | Uzņēmējdarbība un rūpniecība (ENTR) | 33 | 33 | Nodarbinātība, sociālās lietas un iespēju vienlīdzība (EMPL) | 8 | 4 | Lauksaimniecība un lauku attīstība (AGRI) | 30 | 31 | Enerģētika un transports (TREN) | 36 | 35 | Vide (ENV) | 35 | 35 | Pētniecība (RTD) | 3 | 5 | Informācijas sabiedrība un saziņas līdzekļi (INFSO) | 12 | 9 | Zivsaimniecība un jūrlietas (MARE) | 4 | 4 | Iekšējais tirgus (MARKT) | 13 | 13 | Reģionālā politika (REGIO) | 3 | 1 | Nodokļu politika un muitas savienība (TAXUD) | 10 | 11 | Izglītība un kultūra (EAC) | 12 | 6 | Veselība un patērētāju aizsardzība (SANCO) | 16 | 17 | Tiesiskums, brīvība un drošība (JLS) | 15 | 21 | Ārējās attiecības (RELEX) | 4 | 3 | Tirdzniecība (TRADE) | 12 | 12 | Paplašināšanās (ELARG) | 4 | 3 | EuropeAid (AIDCO) | 15 | 9 | Humanitārā palīdzība (ECHO) | 1 | 1 | Statistika (ESTAT) | 8 | 9 | Budžets (BUDG) | 2 | 2 | Eiropas Birojs krāpšanas apkarošanai (OLAF) | 1 | 1 | Informācijas tehnoloģijas (DIGIT) | 0 | 1 | KOPĀ | 277 | 264 | 2.2. Atzinumu un īstenošanas pasākumu skaits Tāpat kā iepriekšējie ziņojumi šis ziņojums sniedz vispārējus skaitļus par komiteju sniegtajiem oficiālajiem atzinumiem un tiem sekojošiem īstenošanas pasākumiem (t.i., tiesību aktiem vai administratīvajiem un finansēšanas lēmumiem), kurus ir pieņēmusi Komisija. Šie skaitļi norāda uz komiteju tiešajiem „rezultātiem” (skatīt II tabulu ). Kopējais komiteju sniegto atzinumu skaits 2007. gadā bija 2613 (salīdzinājumā ar 2933 atzinumiem 2006. gadā); Komisijas pieņemto īstenošanas pasākumu skaits bija 2522 (salīdzinājumā ar 2862 pasākumiem 2006. gadā). II TABULA – ATZINUMU UN īSTENOšANAS PASāKUMU SKAITS (2007. GADā ) Atzinumi | Īstenošanas pasākumi | Atzinumi | Īstenošanas pasākumi | ENTR | 292 | 269 | SANCO | 343 | 331 | EMPL | 14 | 14 | JLS | 27 | 23 | AGRI | 963 | 963 | RELEX | 4 | 4 | TREN | 41 | 39 | TRADE | 10 | 8 | ENV | 65 | 62 | ELARG | 86 | 83 | PTA | 57 | 57 | AIDCO | 388 | 388 | INFSO | 37 | 36 | ECHO | 37 | 37 | MARE | 30 | 29 | ESTAT | 29 | 18 | MARKT | 11 | 8 | BUDG | 3 | 3 | REGIO | 13 | 13 | OLAF | 0 | 0 | TAXUD | 74 | 63 | DIGIT | 2 | 1 | EAC | 87 | 73 | Lielais skaits īstenošanas pasākumu , kas pieņemti atsevišķās politikas nozarēs ( lauksaimniecībā (963), EuropeAid (388), veselības un patērētāju aizsardzībā (331), uzņēmējdarbībā (269), pētniecībā (57) un informācijas sabiedrībā (36)), vēlreiz norāda uz Komisijas darba intensitāti šajās jomās, kas tai deleģētas ar komitoloģijas procedūru starpniecību[6]. Salīdzinājumā ar iepriekšējo gadu ir vērojams kritums lauksaimniecības nozarē (963 īstenošanas pasākumi 2007. gadā salīdzinājumā ar 1 576 īstenošanas pasākumiem 2006. gadā) un pētniecības nozarē (57 īstenošanas pasākumi 2007. gadā salīdzinājumā ar 212 īstenošanas pasākumiem 2006. gadā). [1] Pielikums ir sniegts kā atsevišķs Komisijas dienestu darba dokuments. [2] Padomes 2003. gada 14. aprīļa Regula (EK) Nr. 806/2003, Padomes 2003. gada 14. aprīļa Regula (EK) Nr. 807/2003, Padomes 2003. gada 26. maija Regula (EK) Nr. 1105/2003 un Eiropas Parlamenta un Padomes 2003. gada 29. septembra Regula (EK) Nr. 1882/2003. [3] OV C 255, 21.10.2006., 1. lpp. [4] OV C 171, 22.7.2006., 21. lpp. [5] http://ec.europa.eu/transparency/regcomitology/index_en.htm. [6] Lūdzam ņemt vērā, ka tikai pieņemto pasākumu skaits pats par sevi vēl nenorāda uz pieņemto lēmumu politisko, ekonomisko vai finansiālo nozīmi.